Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 801

2. Elméleti követelmények — Legyenek építészettörténeti, mûvészettörténeti ismeretei, ismerje a szakmájához kapcsolódó történeti stílusjegyeket. — Rendelkezzék szerkezeti és statikai alapismeretekkel. — Ismerje a szakmai sajátosságoknak megfelelõ, alkalmazható anyagokat, technológiákat, a régi szakmák fogásait, a hagyományos (elfelejtett) szerszámokat és mûveleteket, ezek mellett a hosszú távon védelmet biztosító új anyagokat és eljárásokat, a hitelesség mindenekelõtt tiszteletben tartását és biztosítását. — Funkcióban, formában ismerje az építõanyagok, szerkezetek és építmények történeti, történelmi változását. — A mûemlékvédelem területén ismerje a mûemlékvédelem elveit, gyakorlatát, kapcsolatrendszerét, törvényi szabályozását, törvényi védelmét, a mûemlékvédelem intézményrendszerét, a kapcsolódó megállapodásokat, értékösszefüggéseket. — Ismerje a mûemlékvédelem elveit, technikáit, módszereit, lehetõségeit és korlátait. — Ismerje az állagmegóvási, rekonstrukciós, javítási és felújítási munkák elõkészítésének, a kutatásnak, a feltárásnak, illetve a technológiai végrehajtás folyamatának dokumentálását, annak formáit és követelményeit. — Ismerje a beépített hagyományos építõanyagokat, s azok jellemzõ károsodási formáit, a károk feltérképezését, a károk felmérését, a kutató-, feltáró munkát, szemrevételezéses módszerekkel, a mintavétel szabályait és módszereit, továbbá a károk elleni megelõzõ védelem és a kárelhárítási kezelés fõbb módszereit. — Ismerje a szerkezetek kiegészítését, a megerõsítését, a pótlást, a cseréjét, az egyes szakterületek jellemzõ konzerváló restauráló technológiáit, ismerje a munkahelyi vizsgálatokat. — Ismerje az élet- és vagyonbiztosítás módszereit.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes